چین ده ینگی تور کرونا ویروس (Covid-19) سببلی حیاتی نی یوقاتگن کیشی لرنینگ سانی 2 مینگ 665 کیشی گه کوتریلیب کیتدی.
ملی ساغلیق کمیسیونی تامانیدن بیریلگن بیانات گه کوره, چین ده سونگگی 24 ساعتده 71 کیشی اوشبو ویروس سببلی حیاتی نی یوقاترایکن, 508 ینگی کرونا ویروس واقعه سی نینگ انیقلگن لیگی بیلدیریلدی.
حاضرگی کون گه قدر انیقلنگن کرونا ویروس واقعه سی سانی نینگ ایسه 77 مینگ 658
گه کوتریلیب کیتگن لیگی معلوم قیلیندی.
چین ده اینگ یوقاری قانون چیلیک ارگانی دن عبارت ملی خلق کنگره سی بیلن اینگ یوقاری مشوره میکانیزمی بولگن چین خلق سیاسی مشاوره کنفرانسی نینگ کیلگوسی آیده بولیب اوته دیگن ییغیلیشی نینگ, کرونا ویروس سببلی معطل قیلینگن لیگی بیلدیریلگن ایدی.
عینی دمده, ملی خلق کنگره سی دایمی کمیته سی هم وحشی حیوان لرنینگ تجارتی و اوشبو حیوان لردن استفاده ایتیلیشی نینگ بوتونلی ممنوع قیلینگن لیگی نی معلوم قیلگن ایدی.
میلادی 2019 – ییل 12 دسامبر ده چین نینگ هوبئی ایالتی نینگ ووهان شهری ده تاپیلگن اوشبو ینگی تور کرونا ویروس نینگ قیسقه بیر مدت مابینیده باشقه شهر لر و اولکه لر گه کینگ قولاچ یاییب کیتیشی آرتیدن دنیا ساغلیق نی سقلش وزیرلیگی عاجل وضعیت اعلان قیلگن ایدی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
